Je Henry, sires de Grantviler, et je Contesse, sa fame, dame de Grantviler, faisons savoir à touz... que nous avons doné, grant piece a, et donons encor à Girart d’Arguel, damoiseal, tout quanque nous aviens, poiens avoir et deviens en toutes manieres et en touz profit, en la vile et ou fenaige de Fontens, en bois, en prey, en terres, en rentes, en homes et en toutes autres choses. Et li avons doné et donons par pur dons et par leal fait entre vis... En tesmoignaige desquex choses, et pour ce qu’elles soient fermes et estables, je, lidiz Henry, ay mis mon seal en ces lettres, à la requeste de ladite Contesse, ma fame, et lidite Contesse l’en ay requis dou metre. Ceste lettre fut faite et donée l’an de l’incarnacion Nostre Signour mil CC sexante et cinc, ou mois de decembre.